آمریکا بیرلشمیش دؤولتلری خاریجی ایشلر باخانی آنتونی بلینکن ایله روسیا خاریجی ایشلر باخانی سرگئی لاوروو، گ۲۰ خاریجی ایشلر باخانلاری ییغینجاغی چرچیوه‌سین‌ده هیندیستانین باشکندی یئنی دهلی‌ده قیسا بیر گؤروشمه گئرچکلشدیردی.
آمریکا بیرلشمیش دؤولتلری خاریجی ایشلر باخانلیغی مسئوللاری طرفیندن وئریله‌ن آچیقلامایا گؤره، بلینکن ایله لاورووون گؤروشمه‌سی تخمیناً ۱۰ دقیقه داوام ائتدی.
آدینین آچیقلانماسینی ایسته‌مه‌یه‌ن آمریکا بیرلشمیش دؤولتلریندن بیر مقام، بلینکنین قونومداشی لاورووا، آمریکا بیرلشمیش دؤولتلریین ساواش بیته‌نه قدر اوکراینایا دستگینی داوام ائتدیرجگینی سؤیله‌دیگینی بیلدیردی.
بلینکنین، روسیانین "یئنی ایستارت" نۆوه آنلاشماسین‌دان چکیلمه قرارین‌دان واز گئچمه‌سینی ایسته‌دیگینی ایفاده ائد‌ن آمریکالی مسئول، آمریکا بیرلشمیش دؤولتلری خاریجی ایشلر باخانینین، موسکوانین آمریکا بیرلشمیش دؤولتلری وطنداشی محبوس پل ولانی سربست بوراخماسی طلبینی ده لاورووا چاتدیردیغینی ایفاده ائتدی.
آمریکالی مسئول، گؤروشمه‌نین آردین‌دان بلینکنین، روسیانین رفتارین‌دا یاخین گله‌جک‌ده هر هانسی بیر دییشیکلیک اولاجاغینا دایرایزله‌نیم الده ائتمه‌دیگینی قید ائتدی.
دیگر طرف‌دن روسیا خاریجی ایشلر باخانلیغی سؤزچوسو ماریا زاخارووا، تاس خبر آژانسینا بلینکن ایله لاورووون گ۲۰نین ایکینجی اوتورومو چرچیوه‌سین‌ده حرکت حالیندا ایکه‌ن دانیشدیغینی ایفاده ائتدی.
زاخارووا،
"بلینکن، لاوروو ایله تماس قورماق ایسته‌دی. لاوروو، حرکت حالیندا ایکه‌ن (بلینکن ایله) دانیشدی. هئچ بیر موذاکیره، گؤروشمه و بنزری شئیلر اولمادی" دئدی.
